Sikorsky Aircraft

Sikorsky Aircraft Corporation (lühidalt Sikorsky) on Ameerika lennundusettevõte, mille peamiseks tegevusalaks on militaar- ja tsiviilõhusõidukite tootmine.

Ettevõtte asutas 1925. aastal Igor Sikorski, Kiievis sündinud vene rahvusest immigrant.About Sikorsky. Sikorsky Aircraft, vaadatud 19 november 2013. Õhusõidukite tootmist alustati Sikorsky Manufacturing Company nime all samal aastal New Yorgi osariigis Rooseveltis. 

1929. aastal kolis ettevõte oma praegusse asukohta Stratfordi (Connecticut) ning liitus sama aasta juulis ettevõttega United Aircraft and Transport Corporation (praegune United Technologies Corporation).Spenser 1998 1930. aastate lõpupoole ühineti ettevõttega Vought Aircraft.

Ühe tiivikuga Sikorsky R-4 oli maailma esimene seeriatootmisse võetud helikopter (1942). 

Sikorsky tuntuimad kopterimudelid on UH-60 Black Hawk ja SH-60 Seahawk. Ameerika Ühendriikide president kasutab Sikorsky koptereid alates 1957. aastast.

 Õhusõidukid 
Peaaegu kõigi Sikorsky projekteeritud mudelite tähistuses on number, millele eelneb S-täht. Mudelid S-1 kuni S-20 projekteeris Sikorsky Venemaal.

Toodang
Lennukid
Sikorsky S-29-A – kahe mootoriga transpordilennuk (biplaan), esimene Sikorsky USA-s loodud õhusõiduk.
Sikorsky S-30 – kahe mootoriga, ei toodetud (1925)
Sikorsky S-31 – ühe mootoriga biplaan (1925)
Sikorsky S-32 – ühe mootoriga 2-kohaline biplaan (1926)
Sikorsky S-33 – ühe mootoriga biplaan Messenger (1925)
Sikorsky S-34 – kahe mootoriga vesilennuki prototüüp (1927)
Sikorsky S-35 – kolme mootoriga biplaani prototüüp (1926)
Sikorsky S-36 – kahe mootoriga 8-kohaline vesilennuk Amphibion (1927)
Sikorsky S-37 – kahe mootoriga 8-kohaline biplaan Guardian (1927)
Sikorsky S-38 – kahe mootoriga 8-kohaline vesilennuk (USN PS) (1928–1933)
Sikorsky S-39 – S-38 5-kohalised ühe mootoriga modifikatsioonid (1929–1932)
Sikorsky S-40 – nelja mootoriga vesilennuk Flying Forest 28 reisijale (1931)
Sikorsky S-41 – kahe mootoriga vesilennuk (1931)
Sikorsky S-42 – nelja mootoriga vesilennuk Clipper (1934–1935)
Sikorsky S-43 – kahe mootoriga amfiiblennuk Baby Clipper (1935–1937) (Army OA-1, USN JRS-1)
Sikorsky S-44 – nelja mootoriga vesilennuk (1937)
Sikorsky S-45 – kuue mootoriga vesilennuk ettevõttele Pan Am (ei toodetud)

Helikopterid
pisi|Sikorsky CH-53E Super Stallion on USA sõjaväe suurim ja raskeim kopter
Sulgudes on toodud USA sõjaväe kasutatav tähistus
Sikorsky R-4 – (Vought-Sikorsky VS 316 [S-48] Hoverfly) maailma esimene saritootmises kopter; projekteeritud koostöös Voughtiga (1940)
Sikorsky R-6 – (Vought-Sikorsky VS 316A Hoverfly II) parendatud omadustega R-4 (1943)
Sikorsky S-51 – (H-5 Dragonfly) maailma esimene kommertshelikopter (2. litsents) (1946)
Sikorsky S-52 – täielikult metallist tiivikutega kopter (1947)
Sikorsky S-55 – (H-19 Chickasaw) mitmeotstarbeline kopter (1949)
Sikorsky S-56 – (H-37A Mojave) kahe mootoriga kopter (1953)
Sikorsky S-58 – (H-34 Choctaw või Sea Bat) modifitseeritud S-55 (1954)
Sikorsky S-60 – "lendava kraana" prototüüp (1959), purunes 1961. aasta lennuõnnetuses
Sikorsky S-61 – (SH-3 Sea King) kaheturbiiniline, Jolly Green Giant, Pelican (1959)
Sikorsky S-62 – (HH-52 Seaguard) Sikorsky esimene amfiibkopter (1958)
Sikorsky S-64 – (CH-54 Tarhe, tuntud ka kui "Taevakraana" (Sky Crane)) (1962)
Sikorsky S-65 – (CH-53 Sea Stallion) kaheturbiiniline keskmise/suure tõstejõuga transpordikopter (1964)
Sikorsky S-67 – ründekopteri (Blackhawk) prototüüp (1970)
Sikorsky S-69 – 
Sikorsky S-70 – (UH-60 Black Hawk, SH-60 Sea Hawk) (1974)
Sikorsky S-72 – rootorisüsteemide uuring NASA-le (1975)
Sikorsky S-76 Spirit – tsiviil-transpordikopter, 14-kohaline (1977)
Sikorsky S-80 – (CH-53E Super Stallion) (1974)
Sikorsky S-92 – (Sikorsky H-92) 19-kohaline (1998)
Sikorsky S-300 – kolmekohaline kergkopter
Sikorsky X2 – katseeksemplar, vastassuunas pöörlevate rootoritega, peetakse maailma kiireimaks kopteriks (suuteline arendama kiirust umbes 460 km/h).
Sikorsky Firefly – ühekohaline elektrikopter
pisi|Sikorsky Cypher õhkutõusul

Muud õhusõidukid
Sikorsky Cypher – rõngakujuline mehitamata õhusõiduk (UAV) (1992)
Sikorsky Cypher II – eelmise mudeli edasiarendus (2001)

Muud tooted
 UAC TurboTrain (1968)
 Sikorsky ASPB Assault Support Patrol Boat (1969)Gunboat: Assault Support Patrol Boat. sikorskyarchives.com

Galerii

Viited

Kirjandus
 Spenser, Jay P. "Sikorsky". Whirlybirds, A History of the U.S. Helicopter Pioneers. University of Washington Press, 1998. ISBN 0-295-97699-3.

Välislingid

 Koduleht (inglise keeles)
 Sikorsky Timeline at the Helicopter History Site
 Sikorsky Archives site


Kategooria:Helikopteritootjad
Kategooria:Lennukitootjad
Kategooria:Ameerika Ühendriikide ettevõtted
Kategooria:Lockheed Martin